23.12.2008 Jurnalul Oficial al Uniunii Europene L 345/75 DIRECTIVA 2008/1 14/CE A CONSILIULUI din 8 decembrie 2008 privind identificarea și desemnarea infrastructurilor critice europene și evaluarea necesității de îmbunătățire a protecției acestora (Text cu relevanță pentru SEE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 308, având în vedere propunerea Comisiei, având în vedere avizul Parlamentului European (!), având în vedere avizul Băncii Centrale Europene (?), întrucât: () În luna iunie a anului 2004, Consiliul European a solicitat pregătirea unei strategii globale pentru protecția infrastructurilor critice. Răspunzând acestei solicitări, Comisia a adoptat, la 20 octombrie 2004, o Comunicare privind protecția infrastructurilor critice în cadrul luptei împotriva terorismului, care prezintă sugestii privind modalitățile de îmbunătățire, la nivel curopean, a prevenirii atacurilor teroriste asupra infrastructurilor critice, a pregătirii împotriva atacurilor respective şi a reacției la acestea. La 17 noiembrie 2005, Comisia a adoptat o Carte verde privind un program european de protecție a infrastruc- turilor critice care a expus o serie de opțiuni privind instituirea programului şi a Reţelei de alertă privind infrastructurile critice. Reacțiile la această Carte verde au evidențiat valoarea adăugată a unui cadru comunitar în materie de protecție a infrastructurilor critice. A fost recunoscută necesitatea de a spori capacitatea de protecție a infrastructurilor critice în Europa și de a ajuta la reducerea punctelor vulnerabile ale acestor infras- tructuri. A fost, de asemenea, evidențiată importanța principiilor fundamentale de subsidiaritate, proporționa- litate şi complementaritate, precum și a dialogului cu părțile interesate. În luna decembrie a anului 2005, Consiliul Justiţie şi Afaceri Interne a invitat Comisia să prezinte o propunere pentru un program curopean privind protecția infrastructurilor critice („PEPIC”) și a decis că acesta ar trebui să se bazeze pe o abordare care să acopere toate riscurile, acordând prioritate amenințării teroriste.  Conform  acestei abordări,  calamitățile provocate de om, cele naturale, precum şi amenințările tehnologice ar trebui luate în considerare în procesul de () Avizul din 10 iulie 2007 (nepublicat încă în Jurnalul Oficial). () JO C 116, 26.5.2007, p. 1. protecție a infrastructurilor critice, acordându-se totuşi prioritate luptei împotriva terorismului. În aprilie 2007, Consiliul a adoptat concluziile cu privire la PEPIC, în care a reiterat faptul că statelor membre le revine responsabilitatea finală de a gestiona măsurile de protecție a infrastructurilor critice din interiorul fron- tierelor naționale, salutând în acelaşi timp eforturile Comisiei de a elabora o procedură europeană pentru identificarea şi desemnarea infrastructurilor  critice europene („ICE”) și evaluarea nevoii de îmbunătățire a protecției acestora. Prezenta directivă constituie un prim pas în cadrul unei abordări pas cu pas în direcţia identificării și a desemnării ICE şi a evaluării necesității de îmbunătățire a protecției acestora. În consecinţă, prezenta directivă se concentrează asupra sectorului energetic și a sectorului transporturilor şi ar trebui reexaminată în vederea evaluării impactului acesteia și a necesității de a include alte sectoare în domeniul său de aplicare, inter alia, sectorul tehnologiei informației şi comunicațiilor („TIC”). Responsabilitatea principală și finală pentru protecția ICE revine statelor membre și, respectiv, proprietarilor/opera- torilor acestor infrastructuri. În Comunitate există un număr de infrastructuri critice a căror perturbare sau distrugere ar avea efecte transfron- taliere semnificative. Acestea ar putea include efecte transfrontaliere intersectoriale ce rezultă din relațiile de interdependență dintre infrastructurile interconectate. Astfel de ICE ar trebui identificate și desemnate prin intermediul unei proceduri comune. Evaluarea cerințelor de securitate pentru astfel de infrastructuri ar trebui efectuată pe baza unei abordări minime comune. Sistemele bilaterale de cooperare între statele membre în domeniul protecției infrastructurilor critice constituie un mijloc constant şi eficient de protejare a infrastruc- turilor critice transfrontaliere. PEPIC ar trebui să se bazeze pe această cooperare. Informațiile referitoare la desemnarea unei anumite infrastructuri drept ICE ar trebui clasificate la un nivel corespunzător, în confor- mitate cu legislația existentă în Comunitate şi în statele membre.